133. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2311.1/51/89 της 27 Απρ. /8 Μαΐου 1989 (ΦΕΚ Β΄  330) Συνταξιοδοτικά θέματα ναυτικών Έχοντας υπόψη: 1.Τα άρθρ. 16, 17 παρ. 5 και 6,84 του Κ.Ν. 792/1978. 2.Το άρθρ. 18 του Νόμ. 1058/1980. 3.Τα από 28.3.1988. και 10.4.89 πρακτικά του Δ.Σ. του ΝΑΤ. 4.Τις οικίες Σ.Σ.Ε. Πληρωμάτων Πλοίων και ιδίως τα άρθρα περί αποδοχών των παρακάτω ειδικοτήτων και βαθμών και  5.Την ανάγκη άρσης των αδικιών που δημιουργούνται από τη μη εφαρμογή της βασικής αρχής που διέπει το δίκαιο των κοινωνικών ασφαλίσεων, σύμφωνα με την οποία οι παροχές είναι ανάλογες με τις εισφορές, αποφασίζουμε: 1.Στον πίνακα ΙΙΙ της Β΄ κατηγορίας Πλοίων του άρθρ. 16 του Κ.Ν. 792/1978 εντάσσονται στις  παρακάτω κλάσεις συνταξιοδοτικού μισθού, οι πιο κάτω ειδικότητες και βαθμοί: α)Ο αρχιμάγειρας στη Β2 αντί της Β3. β)Ο Αρτοποιός στη Β6 αντί της Β8. γ)Ο Φροντιστής στη Β2 αντί της Β3. δ)Ο Αρχιθαλαμηπόλος προϊστάμενος Επιβατηγών Πλοίων στη Β2 αντί της Β3 και  ε)Ο Αρχθαλαμηπόλος Τραπεζαρίας επιβατηγών Πλοίων στη Β3 από τη Β5. 2.Στη παρ. 6 του άρθρ. 17 του Κ.Ν. 792/1978 υπάγονται και οι Αρχιθαλαμηπόλοι Εμπορικού Ναυτικού, εφόσον έχουν τις προϋποθέσεις της παρ. 5 του ίδιου άρθρου και πτυχίο Αρχιθαλαμηπόλου. Η απόφαση αυτή που ισχύει από της δημοσιεύσεώς της στην Εφημερίδα της Κυβερνήσεως, θα κυρωθεί με Νόμο. 